Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15, 118/18 i 31/20.), i članka 35. Statuta Grada Ivanić-Grada (Službeni glasnik Grada Ivanić Grada, br. 02/14, 01/18 i 3/20), .Gradsko vijeće Grada Ivanić-Grada na svojoj 31.sjednici održanoj dana\_\_rujna 2020. godine, donijelo je

**GODIŠNJI PLAN RAZVOJA SUSTAVA CIVILNE**

**ZAŠTITE NA PODRUČJU**

**GRADA IVANIĆ-GRADA ZA 2020. GODINU S FINANCIJSKOM UČINCIMA ZA TROGODIŠNJE RAZDOBLJE**

**1.Planiranje civilne zaštite i izrada planskih dokumenata te donošenje odluka u skladu sa zakonom o sustavu civilne zaštite i provedbenim aktima**

**1.1.Gradonačelnik Grada Ivanić-Grada**

1.U skladu s člankom 17, stavak 3.Zakona o sustavu civilne zaštite (NN broj 82/15, 118/18 i 31/20) donijeti Plan djelovanja civilne zaštite Grada

2. U skladu s člankom 17. Zakona o sustavu civilne zaštite (NN broj 82/15, 118/18 i 31/20) i temeljem Procjene rizika od velikih nesreća za Grad Ivanić-Grad, koju je GV Grada Ivanić-Grada donijelo svojom Odlukom KLASA:021-05/19-01/4, URBROJ:238/10-02-01/2-19-3 od 28.3.2019.g., predložiti Gradskom vijeću Grada Ivanić-Grada donošenje Odluke o stavljanju van snage Odluke o osnivanju, ustroju, popuni i opremanju postrojbi civilne zaštite Grada Ivanić-Grada Klasa :022-01/11-01/30, URBROJ:238/10-03-11-19 od 16.09.2011.

3.U skladu s člankom 34, stavak 1.Zakona o sustavu civilne zaštite (NN broj

82/15, 118/18 i 31/20) donijeti odluku o imenovanju povjerenika civilne zaštite i

njihovih zamjenike za područja mjesnih odbora odnosno naselja na području

Grada Ivanić-Grada.

**1.2. Gradsko vijeće Grada Ivanić-Grada**

1.U skladu s člankom 17. Zakona o sustavu civilne zaštite (NN broj 82/15, 118/18 i 31/20) i temeljem Procjene rizika od velikih nesreća za Grad Ivanić-Grad, koju je GV Grada Ivanić-Grada donijelo svojom Odlukom KLASA:021-05/19-01/4, URBROJ:238/10-02-01/2-19-3 od 28.3.2019.g., donijeti Odluku o stavljanju van snage Odluke o osnivanju, ustroju, popuni i opremanju postrojbi civilne zaštite Grada Ivanić-Grada Klasa :022-01/11-01/30, URBROJ:238/10-03-11-19 od 16.09.2011.

2.Razmotriti i usvojiti Analizu stanja sustava civilne zaštite Grada Ivanić-Grada za 2019.

3. Razmotriti i usvojiti Smjernice za organizaciju i razvoj sustava civilne zaštite na području Grada Ivanić-Grada 2020-2023.g

**1.3. Izrada planskih dokumenta i odluka**

Do donošenja planskog dokumenta-Plan djelovanja civilne zaštite Grada Ivanić-Grada i drugih odluka u skladu sa Zakonom o sustavu civilne zaštite i provedbenim aktima, u Gradu Ivanić-Gradu ostaju na snazi sljedeće odluke i planski dokumenti doneseni na temelju Zakona o zaštiti i spašavanju:

- Odluka o broju i razmještaju povjerenika civilne zaštite Grada Ivanić-Grada

- Odluka o određivanju operativnih snaga zaštite i spašavanja na području Grada

Ivanić-Grada

- Plan zaštite i spašavanja Grada Ivanić-Grada

- Plan civilne zaštite Grada Ivanić-Grada

**2.Plan razvoja operativnih snaga sustava civilne zaštite na području Grada Ivanić-Grada:**

**2.1.STOŽER CIVILNE ZAŠTITE GRADA IVANIĆ-GRADA**

Stožer civilne zaštite Grada Ivanić-Grada, kao stručno, operativno i koordinacijsko tijelo za provođenje mjera i aktivnosti civilne zaštite u velikim nesrećama, održati će sjednice prema ukazanoj potrebi.

S obzirom na proglašenu epidemiju bolesti COVID-19 u RH, te s obzirom da su lokalni stožeri civilne zaštite Odlukama Stožera civilne zaštite RH zaduženi za nadzor propisanih epidemioloških mjera, sjednice Stožera civilne zaštite Grada Ivanić-Grada održavati će se i elektroničkim putem kako bi se smanjila mogućnost zaraze i kako bi u što kraćem roku svi članovi stožera bili informirani o zaduženjima na provedbi nadzora propisanih epidemioloških mjera te kako bi donijeli odgovarajuće odluke o konkretnim zaduženjima operativnih snaga civilne zaštite Grada Ivanić-Grada i pravnih osoba od interesa za sustav civilne zaštite Grada Ivanić-Grada u cilju suzbijanja epidemije.

**2.2.OPERATIVNE SNAGE VATROGASTVA**

Javna vatrogasna postrojba Grada Ivanić-Grada, kao okosnica ukupnog sustava civilne zaštite na području Grada Ivanić-Grada te najznačajnija operativna snaga sustava civilne zaštite, u cilju održavanja spremnosti i brzog djelovanja u 2020.godini nastaviti s opremanjem i kontinuiranom vatrogasnom edukacijom zaposlenika te s edukacijom za intervencije kod nesreća u cestovnom i željezničkom prometu, edukacijom za spašavanje iz ruševina i iz vode, intervencije u slučaju poplava i slično, u skladu s Procjenom ugroženosti od požara za Grad Ivanić-Grad i Planom zaštite od požara i tehnoloških eksplozija za Grad Ivanić-Grad.

Nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje i održati vatrogasne vježbe na požarnim rajonima.

U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima te nastaviti s održavanjem vatrogasnih natjecanja DVD-a: Deanovec, Trebovec, Donji Šarampov, Posavski Bregi.

Sredstva za decentralizirano financiranje redovne djelatnosti Javne vatrogasne postrojbe Grada, kao i sredstva za financiranje dobrovoljnih vatrogasnih društva planirati temeljem članka 110. i 111. Zakona o vatrogastvu.

**2.3.OPERATIVNE SNAGE HRVATSKOG CRVENOG KRIŽA - GRADSKO**

**DRUŠTVO CRVENOG KRIŽA IVANIĆ-GRAD**

Kao temeljna operativna snaga sustava civilne zaštite u velikim nesrećama i

katastrofama koja izvršava obveze u sustavu civilne zaštite u skladu s posebnim

propisima kojima se uređuje područje djelovanja Hrvatskog Crvenog križa,

Gradsko društvo Crvenog križa Ivanić-Grad je planskim dokumentima Grada

Ivanić-Grada utvrđeno kao operativna snaga u sustavu civilne zaštite Grada

Ivanić-Grada te u 2020.g.treba nastaviti financirati obveze koje GDCK Ivanić-

Grad izvršava sustavu civilne zaštite sukladno Zakonu .

**2.4. POVJERENICI CIVILNE ZAŠTITE,**

Povjerenike civilne zaštitei njihove zamjenikepotrebno je, nakon provođenja postupaka imenovanja i raspoređivanja na te poslove, upoznatis dužnostima u skladu s člankom 34.Zakonom o sustavu civilne zaštite (Narodne novine, broj 82/2015, 118/18 i 31/20)

Povjerenik civilne zaštite i njegov zamjenik:

– sudjeluju u pripremanju građana za osobnu i uzajamnu zaštitu te usklađuju

provođenje mjera osobne i uzajamne zaštite

– daju obavijesti građanima o pravodobnom poduzimanju mjera civilne zaštite te

javne mobilizacije radi sudjelovanja u sustavu civilne zaštite

– sudjeluju u organiziranju i provođenju evakuacije, sklanjanja, zbrinjavanja i

drugih mjera civilne zaštite

– organiziraju zaštitu i spašavanje pripadnika ranjivih skupina

– provjeravaju postavljanje obavijesti o znakovima za uzbunjivanje u stambenim

zgradama na području svoje nadležnosti i o propustima obavješćuju inspekciju civilne zaštite.

Povjerenik civilne zaštite i njegov zamjenik dužni su se odazvati na poziv

načelnika nadležnog stožera civilne zaštite.

**2.5.UDRUGE GRAĐANA OD INTERESA ZA SUSTAV CIVILNE ZAŠTITE**

Udruge građana koje nemaju javne ovlasti a Planom zaštite i spašavanja i Planom

civilne zaštite Grada Ivanić-Grada su utvrđene kao udruge od interesa za zaštitu i

spašavanje te su kao takve i od interesa su za sustav civilne zaštite Grada Ivanić-

Grada i predstavljaju pričuvni dio operativnih snaga sustava civilne zaštite Grada

Ivanić-Grada : Radio klub „Ivanić“, LD"Prepelica", LD "Srna" Trebovec, LD Fazan",

LD "Šljuka" u 2020. godini trebaju nastaviti sa stručnim osposobljavanjem svojih

članova za provođenje pojedinih mjera i aktivnosti sustava civilne zaštite.

Sa udrugama je potrebno sporazumom utvrditi zadaće u sustavu civilne zaštite i

uvjete pod kojima se uključuju u provedbu mjera i aktivnosti sustava civilne zaštite

(dodatno financiranje).

**2.6.KOORDINATOR NA LOKACIJI**

Koordinator na lokaciji procjenjuje situaciju i njezine posljedice na terenu te u

suradnji s mjerodavnim stožerom civilne zaštite usklađuje djelovanje operativnih

snaga sustava civilne zaštite.

Koordinatora na lokaciji, sukladno specifičnostima izvanrednog događaja,

odrediti će odlukom načelnik stožera civilne zaštite iz redova operativnih snaga

sustava civilne zaštite.

**2.7.PRAVNE OSOBE U SUSTAVU CIVILNE ZAŠTITE**

Nakon što je u skladu s Procjenom rizika od velikih nesreća za Grad Ivanić-Grad Gradsko vijeće Grada Ivanić-Grada donijelo 12.9.2019. Odluku o pravnim osobama od interesa za sustav civilne zaštite Grada Ivanić-Grada (KLASA:021-05/19-01/8, URBROJ:238/10-02-01-01/02-19-4) istima je potrebno dostaviti izvode iz Plana djelovanja civilne zaštite Grada Ivanić-Grada koji sadrže mjere i aktivnosti koje te pravne osobe trebaju provoditi u slučaju prijetnje, nastanka i posljedica velikih nesreća i katastrofa a pravne osobe su dužne u svojim operativnim planovima planirati i organizirati provedbu mjera i aktivnosti u sustavu civilne zaštite.

**3.SKLONIŠTA:**

S obzirom da Grad Ivanić-Grad nema u svojem vlasništvu javno sklonište, Planom civilne zaštite utvrđeni su podrumski i drugi objekti za sklanjanje ljudi, materijalnih i drugih dobara i to:

u Ivanić-Gradu:

Javni zaklon T 1 Školska ulica bb

Podrumi u stambenoj zgradi Milke Trnine kčbr.2,4,6 i 8 i 9, 11,13 i 15

Podrum u stambenim zgradama Savska ulica kčbr.102

Podrum u kući Tomašić Sportska ulica kčbr.12

Podrum u Župnom dvoru Park hrvatskih branitelja 3

Podrum u kući Savska 34

Podrum u stambenoj zgradi POS-a Vukovarska 6

Podrum u stambenoj zgradi branitelja Omladinska 28

Podrum u zgradi Privredne banke Zagreb Školska ulica kčbr.2

Podrum u stambenoj zgradi Eduarda Babića 5

Podrum u poslovnoj zgradi Deželićeva 2

Podrum u poslovno-stambenoj zgradi Ulica Slobode bb

Podrum u zgradi Vatrogasne postrojbe Omladinska 30

Podrum u stambenoj zgradi Moslavačka 30

Podrum u poslovnoj zgradi Park hrvatskih branitelja 6

u Šumećanima:

Podrum u Društvenom domu Šumećani bb

U 2020. godini potrebno je u tim objektima provjeriti uvjete za sklanjanje ljudi, materijalnih i drugih dobara.

**4.SUSTAV UZBUNJIVANJA GRAĐANA**

U organizaciji sustava civilne zaštite u Gradu Ivanić-Gradu je u 2020. g. potrebno nastaviti rad na unaprjeđenju sustava veza svih operativnih snaga civilne zaštite u skladu s normama u Europi te nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

**5.EDUKACIJA STANOVNIŠTVA**

Zadatak je da se edukacijom podigne razina svijesti građana kao sudionika sustava civilne zaštite, te je iz tog razloga potrebno kontinuirano vršiti:

- upoznavanje građana sa sadržajem Plana zaštite i spašavanja i Plana civilne zaštite Grada Ivanić-Grada odnosno Plana djelovanja civilne zaštite Grada Ivanić-Grada objavljivanjem istih na web stranicama Grada Ivanić-Grada, te izrada potrebnih uputa (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima.

S obzirom na proglašenu epidemiju bolesti COVID-19 u Republici Hrvatskoj (Odluka Ministarstva zdravstva od 11.3.2020.(KLASA:011-02/20-01/143, URBROJ:534-02-01-2/6-20-01) i protuepidemijske mjere koje su donesene Odlukama Stožera civilne zaštite Republike Hrvatske te Preporukama i Uputama Hrvatskog zavoda za javno zdravstvo za postupanje u cilju provedbe Odluka Stožera CZ RH, potrebno je putem lokalnih medija (Obiteljski radio Ivanić, portal Volim Ivanić) kontinuirano informirati stanovništvo o istima kako bi se podigla razina svijesti o potrebi pridržavanja mjera u cilju smanjenja rizika od zaraze.

Na primjeran način obilježiti Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan dobrovoljnih darivatelja krvi, Dan broja 112 u cilju edukacije stanovništva.

**6.FINANCIRANJE SUSTAVA CIVILNE ZAŠTITE**

Prema članku 17. podtočka 3.Zakona o sustavu civilne zaštite izvršno tijelo jedinice lokalne samouprave odgovorno je, između ostalog, za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite pa su u Proračunu Grada Ivanić-Grada za 2020., planirana i osigurana sredstva za financiranje operativnih snaga sustava civilne zaštite u 2020. godini:

Civilna zaštita………………………………………………… 40.000,00 kn

Vatrogasna postrojba Grada Ivanić-Grada ……………….9.199.000,00 kn

Vatrogasna zajednica Grada Ivanić-Grada………………….750.000,00 kn

Gradsko društvo Crvenog križa……………………………….365.000,00 kn

Ukupno:………………………………………………………10.354.000,00 kn

Financiranje razvoja sustava civilne zaštite za 2020.g., 2021. i 2022. godinu utvrđeno je Projekcijom proračuna Grada Ivanić-Grada za navedene godine.



**7.SURADNJA NA PODRUČJU CIVILNE ZAŠTITE**

Dobru suradnju svih sudionika zaštite i spašavanja u sustavu civilne zaštite na području Grada Ivanić-Grada iz 2019.godine potrebno je 2020. godini nastaviti i unaprijediti.

Razmjenom iskustava, podataka, znanja i vještina i provođenjem vježbi sa odgovarajućim institucijama sustava civilne zaštite Zagrebačke županije potrebno je nastaviti s podizanjem razine sigurnosti civilnog stanovništva na području Grada Ivanić-Grada.

U okviru Grada Ivanić-Grada ali i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnim uredom civilne zaštite Zagreb s ciljem jačanja i usavršavanja operativnih i drugih snaga sustava civilne zaštite na području Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, .rujna 2020.g. Željko Pongrac, pravnik kriminalist